
Tisztelt XX (polgármester neve)!

Városaink akkor tudnak fejlődni, ha kialakításuk mindenki számára megfelelő, vagyis ha az utcák, a parkok és a nyilvános terek az összes lakos eltérő igényeit tükrözik. Az inkluzívabb, méltányosabb és fenntarthatóbb városfejlesztés érdekében írok tehát most Önnek, amely valóban tükrözi mindegyik nem, és főként a nők és lányok igényeit is, akik mindig is alulreprezentáltak voltak városaink alakításában.

A városok nem semleges terek. Kialakításuk és tervezésük módja eltérő hatással van az emberekre nemük, életkoruk, fizikai képességeik, gondozási feladataik és gazdasági helyzetük alapján. Legyen szó tömegközlekedésről, lakhatásról, közvilágításról, parkok tervezéséről vagy a szolgáltatásokhoz való hozzáférésről, a városi infrastruktúra gyakran nem veszi kellően figyelembe a társadalom több mint felének tapasztalatait. A városi tereket mindenki számára megfelelően kell kialakítani. A feminista városok progresszív városok.

Amint azt a Régiók Európai Bizottsága Európai Szocialisták Pártja (PES) csoportja által 2025. október 14-én, a Régiók és Városok Európai Hete kapcsán szervezett, a nemek közötti egyenlőség szempontját érvényesítő várostervezésről szóló workshopon is kiderült: minden eddiginél nyilvánvalóbb, hogy sürgősen be kell építeni a nemi dimenziót és a nemek közötti egyenlőség szempontját érvényesítő költségvetés-tervezést a helyi és regionális szakpolitikai döntéshozatal valamennyi aspektusába, beleértve a várostervezést is.

A nemek közötti egyenlőség szempontját érvényesítő költségvetés-tervezés nem csupán pénzügyi eszköz, hanem politikai elkötelezettséget is jelent a méltányosság és az egyenlőség mellett. Biztosítja, hogy az állami források elosztása oly módon történjen, amely aktívan csökkenti az egyenlőtlenségeket, és senkit sem hagy hátra. A nemek közötti egyenlőség szempontját érvényesítő költségvetés-tervezési gyakorlatok alkalmazása – a tervezéstől a projektek végrehajtásáig – hozzájárulhat a mindenki számára működőképes terek létrehozásához. A megfizethető lakhatás, a biztonságos utcák, az akadálymentes mobilitás és az inkluzív közszolgáltatások kulcsfontosságúak a politikai döntések kedvező fogadtatásához. 

Egyedülálló lehetőség ez arra, hogy progresszív példát mutassunk, és élen járjunk egy olyan jövő alakításában, ahol városaink valóban mindenki számára épülnek. Arra buzdítom, hogy településén olyan, a nemek közötti egyenlőség szempontját érvényesítő várostervezési politikát valósítsanak meg, amely tükrözi az összes lakos eltérő igényeit, települési szinten fogadjanak el a nemek közötti egyenlőség szempontját érvényesítő költségvetés-tervezést az állami források méltányos elosztásának biztosítása céljából, és alkalmazzanak a részvételen alapuló tervezési folyamatokat a projektek előkészítésében való nagyobb részvétel elérése érdekében. Végezetül pedig arra kérem Önt, hogy nyilvánosan is vállalja elkötelezettségét amellett, hogy a várostervezést a társadalmi igazságosság és befogadás eszközévé teszi, mégpedig a közösségi médiában a #FeministCitiesAreProgressiveCities hashtag használatával és az RB PES csoportjának megjelölésével. 

Köszönjük, hogy vezető szerepet vállal és elkötelezettséget tanúsít a feminista városok kialakítása és minden polgár jobb jövőjének építése iránt.

Tisztelettel:

	A Régiók Európai Bizottsága PES csoportja
Rue Belliard 101., 1040 Brüsszel
	pes-group@cor.europa.eu
+32 (0) 2 282 22 23

